– АСАБЛІВА запалі ў сэрца радкі: “Зямля дзяцей тваіх не кіне. Зямля — аснова ўсёй Айчыне”, — узгадвае школьныя гады Аляксандр Булаш. — Галоўнае — не здрадзіць ёй, роднай зямлі. Не магу ніяк уцяміць, чаму маладыя бягуць з вёскі, мітусяцца, шукаюць лёгкага жыцця. Лёгкае цікавым не бывае. Так атрымалася, што з нашага выпускнога класа толькі я застаўся ў вёсцы. Конкурс на аграфак у сельгасакадэмію перавышаў два чалавекі на месца. Дапамагло тое, што старшыня СВК “Агранёманскі” Іосіф Меляшкевіч выдаў мэтавае накіраванне на вучобу. Пяць гадоў атрымліваў стыпендыю ад гаспадаркі.